6645 


04006730809950008 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧ ΟΣ ΤΕΤΑΡΤΟ _ Αρ. Φύλλου 673 

— " ” 8 Σεπτεμβρίου 1995 



ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης λόγω παράνομης εκχέρ- 
σωσης εμβαδοϋ πέντε κόμμα εννιακόσια πενήντα και 
εβδομήντα πέντε (5.950,75) στρεμμάτων στην θέση 
« Αγιος Στέφανος» περκρ. Κοιν. Αυλιωτών Ν. Κέρκυ¬ 
ρας. 

Κήρυξη αναδασωτέας έκτασης εμβαδού 10.531 τ.μ. στη 
θέση «Μπογδάνι» της περιφέρειας της Κοινότητας Αθι- 
κίων του Νομού Κορινθίας. 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Παρακατάθεση αποζημίωσης για ακίνητα που έχουν απαλ¬ 
λοτριωθεί με την απόφαση 1086295/12.7.93 (ΦΕΚ 
933/12.8.93/τ.Δ') των Υπουργών Οικονομικών και 
ΠΕ.ΧΩ.Δ.Ε. για την αποκατάσταση εγκαρσίων και πα¬ 
ραλλήλων οδών από χθ 3 + 089,99 έως χθ 5 +701,27 
της παράκαμψης Χανιών της νέας Εθνικής οδού Κρή¬ 
της αρ. 90. 

Ειδοποίηση για την παρακατάθεση συμπληρωματικής 
αποζημίωσης για αναγκαστική απαλλοτρίωση στο Ν. 
Κορινθίας. 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση διενέργειας πρόσχωσης θαλάσσιας έκτασης στη 
θέση ΑΛΜΥΡΑ Μεγάρων. 

ΑΠΟΦΑΣΕΙΣ 

Τροποποίηση της Ε.Π.Α. 11571/30.7.87 (ΦΕΚ 885/Δ/ 
87) απόφασης του Νομάρχη Σερρών όπως αυτή τροπο¬ 
ποιήθηκε μεταγενέστερα ως προς τον καθορισμό νέων 
όρων δόμησης στο τμήμα του οικισμού Παλαιοκώμης 
με εγκεκριμένο ρυμοτομικό σχέδιο. 

ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχουν ρυμο- 
τομηθεί με το εγκεκριμένο ρυμοτομικό σχέδιο του Δή¬ 
μου Πατρών για την πλήρη διάνοιξη της Π.Ε.Ο. εισόδου 
Πατρών από θέση Κουρτέση μέχρι Μπύρα Μαράτου 
σύμφωνα με τις ενδείξεις της πράξης αναλογισμού 17/ 
89. 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. ΔΔ/2253 ί 1 ) 

Κήρυξη αναδασωτέας έκτασης λόγω παράνομης εκχέρσωσης 
εμβαδού πέντε κόμμα εννιακόσια πενήντα και εβδομήντα 
πέντε (5.950,75) στρεμμάτων στην θέση « Αγιος Στέφα¬ 
νος» περιφ. Κοιν. Αυλιωτών Ν. Κέρκυρας. 

Η ΠΕΡΙΦΕΡΕΙΑΚΗ Δ/ΝΤΡΙΑ Ν. ΚΕΡΚΥΡΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μεταγε¬ 
νέστερα με το Ν.Δ. 532/1970. 

2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δα¬ 
σών κ.λπ.», και ειδικότερα: α) του άρθρου 41 παρ. 1, β) του 
άρθρου 38 παρ. 1 και 2, γ) το άρθρο 37. 

4. Τις διαταγές του Υπουργείου Γεωργίας: α) 160417/ 
1180/8 7 1980, β) 182447/3049/24.9.1980, 164836/ 
3163/10.8.81, δ) 167606/3282/20.8.81. 

5. Το άρθρο 12 Ν. 2040/92 και το Ν. 2240/94. 

6. Την αριθμ. ΔΔ/2252/23.8.95 πρόταση της Δ/νσης Δα¬ 
σών Κέρκυρας με την οποία προτείνεται η κήρυξη της παρα¬ 
πάνω έκτασης ως αναδασωτέας επειδή καταστράφηκε η δα¬ 
σική βλάστηση αποτελούμενη από Κουμαριά - Μυρτιά - Πουρ¬ 
νάρι - Ρίκι κ.λ.π. από παράνομη εκχέρσωση που έγινε σε ανύ¬ 
ποπτο χρόνο και διεπιστώθει στις 5.7.1995, αποφασί¬ 
ζουμε: 

Κηρύσσουμε αναδασωτέα την παραπάνω δημόσια δασικού 
χαρακτήρα έκταση εμβαδού πέντε κόμμα εννιακόσια πενήντα 
και εβδομήντα πέντε στρεμμάτων που βρίσκεται στη θέση 
« Αγιος Στέφανος» περιφ. Κοινότητας Αυλιωτών Ν. Κέρκυ¬ 
ρας, προσδιορίζεται από τα στοιχεία: Α, Β, Γ.Φ, X, Ψ, Α. 

και έχει όρια: 

Ανατολικά: Χωράφια καλλιεργημένα. 

Δυτικά: Εκτάσεις Δασικού Χαρακτήρα. 

Βόρεια: Εκτάσεις Δασικού Χαρακτήρα. 

Νότια: Εκτάσεις Δασικού Χαρακτήρα, 
όπως φαίνεται στο συνημμένο διάγραμμα που αποτελεί ανα- 
β πόσπαστο μέρος της απόφασης αυτής με σκοποί την επανα- 
® δημιουργία με φυσική αναγέννηση της δασικής βλάστησης 
που καταστράφηκε αποτελούμενης από Κουμαριά - Μυρτιά - 
Πουρνάρι - Ρίκι κ.λ.π. και τον αποκλεισμό κάθε αλλαγής της 
μορφής και της χρήσης της έκτασης αυτής. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Κέρκυρα, 23 Αυγουστου 1995 
Η Περιφ/κή Δ/ντρια 
7 ΑΡΤΕΜΙΣ ΚΑΡΑΣΣΑ 

Αριθ. 1353 (2) 

Κήρυξη αναδασωτέας έκτασης εμβαδού 10.531 τ.μ. στη 
θέση «Μπογδάνι» της περιφέρειας της Κοινότητας Αθι- 
κΐων του Νομού Κορινθίας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΚΟΡΙΝΘΙΑΣ 

Έχοντας υπόψη: 

1. Τις διατάξεις: 

α) Του Ν. 2240/1994 «Συμπλήρωση διατάξεων για την 
Νομαρχιακή Αυτοδιοίκηση και άλλες διατάξεις». 

β) Του Ν. 3200/55 «Περί διοικητικής αποκέντρωσης» 
όπως τροποποιήθηκε και συμπληρώθηκε με το Ν.Δ. 532/ 
70. 

γ) Της παρ. 3 του άρθρου 117 του Συντάγματος, 
δ) Του Ν. 998/79 «Περί προστασίας των δασών και των 
δασικών εν γένει εκτάσεων της χώρας» και συγκεκριμένα 
του άρθρ. 41 παρ. 1 «Για την δημοσίευση στην Εφημερίδα 
της Κυβερνήσεως» και του άρθρ. 38 παρ. 1 «Για την υπο¬ 
χρεωτική κήρυξη ως αναδασωτέας». 

2. Τις διαταγές του Υπουργείου Γεωργίας: α) 160417/ 
1180/8.7.1980, β) 182447/3049/24.9.1980, γ) 85144/ 
1468/9.9.92. 

3. Την αριθμ. 3.021 πρόταση του Δασαρχείου Κορίνθου 
από την οποία προκύπτει ότι η έκταση που αναφέρεται 
στο θέμα είχε κατά τον χρόνο της αποψιλώσεώς της που 
έγινε από τον Κωνσταντίνο Παπαδά, του Παναγιώτη, κά¬ 
τοικο Αθικίων, δασικό χαρακτήρα, κατά την έννοια του Νό¬ 


μου 998/79 και ως εκ τούτου επιβάλλεται η κήρυξή της ως 
αναδασωτέας, αποφασίζουμε: 

Κηρύσσουμε αναδασωτέα με σκοπό την επανεγκατά- 
σταση, με φυσική ή τεχνική αναγέννηση, της δασικής βλά¬ 
στησης που καταστράφηκε από παράνομη υλοτομία την 
Δημόσια δασική έκταση εμβαδού Δέκα χιλιάδες πεντακό¬ 
σια τριάντα ένα (10.531) τ.μ. που βρίσκεται στην θέση 
«Μπογδάνι» της περιφέρειας της Κοινότητας Αθικίων του 
Νομού Κορινθίας και προσδιορίζεται από τα στοιχεία Α, Β, 
Γ, Δ, Ε, Ζ, Η, θ, I, Κ, Λ, Μ, Ν, Ξ, Ο, Π, Ρ, Σ, Α, όπως φαίνο¬ 
νται στο συνημμένο τοπογραφικό διάγραμμα, το οποίο 
αποτελεί αναπόσπαστο μέρος της αποφάσεως αυτής και 
έχει όρια: 

Ανατολικά: Με δημόσιο Δάσος Χαλ. Πεύκης και ρέμα 
Δυτικά: Με ελαιώνα, χωράφι και λωρίδα δάσους 
Βόρεια: Με δημόσιο δάσος και χωράφι 
Νότια: Με επαρχιακό δρόμο Αθικίων - Γαλατακίου, 

Η απόφαση αυτή ισχύει από της κοινοποιήσεώς της αρ- 
μοδίως (αρθρ. 41 Ν. 998/79) και προ της δημοσιεύσεώς 
της στην Εφημερίδα της Κυβερνήσεως (αρθρ. 37 Ν. 
3200/55) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 28 Αυγούστου 1995 

Ο Περιφ/κός Δ/ντής 
ΙΩΑΝΝΗΣ ΣΤΑΥΡΑΚΑΣ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. Δ12α/φ 62/34573 (3) 

Παρακατάθεση αποζημίωσης για ακίνητα που έχουν 
απαλλοτριωθεί με την απόφαση 1086295/12.7.93 
(ΦΕΚ 933/12.8.93/τ.Δ') των Υπουργών Οικονομικών 
και ΠΕ.ΧΩ.Δ.Ε. για την αποκατάσταση εγκαρσίων και 
παραλλήλων οδών από χθ 3 + 089,99 έως χθ 
5 +701,27 της παράκαμψης Χανιών της νέας Εθνικής 
οδού Κρήτης αρ. 90. 

Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1) Τις διατάξεις των άρθρων 7 και 8 του Ν. Δ/τος 797/ 
1971 «για αναγκαστικές απαλλοτριώσεις» (Φ.Ε.Κ. 1/ 
1.1.1971 τ.Δ'). 

2) Τις διατάξεις του Π. Δ/τος 69/8.2.1988 «για τον ορ¬ 
γανισμό της Γενικής Γραμματείας Δημοσίων Έργων» 
(Φ.Ε.Κ. 28/16.2.88 τ.Α ). 

3) Τον πίνακα παρακατάθεσης των αποζημιώσεων κατά 
ιδιοκτησία με ημερομηνία 5.6.95, όπως έχει συνταχθεί σε 
εκτέλεση της απόφασης 1/12.1.95 Μονομελούς Πρωτο¬ 
δικείου Χανιών. 

4) Την εξουσιοδοτική απόφαση του Υπουργού ΠΕ.¬ 
ΧΩ.Δ.Ε. Δ17α/01/79/24.8.89 Φ.Ε.Κ. 666/6.9.89 τ.Β', 
ειδοποιούμε τα πρόσωπα που έχουν ή αξιώνουν εμπράγ¬ 
ματα δικαιώματα στα ακίνητα που έχουν απαλλοτριωθεί με 
την απόφαση που αναφέρεται στο θέμα ότι, η αποχημίωση 
των εκτάσεων και των επικειμένων τους, όπως σημειώνο¬ 
νται στα σχετικά κτηματολόγια, έχει κατατεθεί στο γρα¬ 
φείο Παρακ. της ΔΟΥ Χανίων με την έκδοση του γραμμα¬ 
τίου πρακαταθήκης 43716/24.8.95 συνολικού ποσού 
8877980 δραχμών. 

Η αποζημίωση έχει κατατεθεί υπέρ των φερομένων ως 
ιδιοκτητών κατά τις ενδείξεις των σχετικών κτηματολο¬ 
γίων σε συνδυασμό με τις ενδείξεις της καθοριστικής των 
αποζημιώσεων απόφασης και θα καταβληθεί στο πρό¬ 
σωπα που θα αναγνωριστούν δικαιούχοι με απόφαση του 
Μονομελούς Πρωτοδικείου της περιφέρειας των ακινή¬ 
των. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Αυγούστου 1995 
Με εντολή Υπουργού 
Ο Διευθυντής 
ΚΩΝ. ΔΕΣΥΠΡΗΣ 

-♦- 

Αριθ. ΟΙΚ. 397 (4) 

Ειδοποίηση για την παρακατάθεση συμπληρωματικής 
αποζημίωσης για αναγκαστική απαλλοτρίωση στο Ν. 
Κορινθίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΚΟΡΙΝΘΙΑΣ 

1. Σύμφωνα με τις διατάξεις των άρθρων 7 & 8 του ΝΔ 
798/1971 «περί αναγκαστικών απαλλοτριώσεων» πληρο¬ 
φορούμε όλους όσοι: 

α) έχουν δικαίωμα κυριότητας ή άλλα εμπράγματα δικαι¬ 
ώματα στα ακίνητα που απαλλοτριώθηκαν με την 2931/ 

1.7.91 απόφαση Νομάρχη Κορινθίας (ΦΕΚ 465/19.7.91) 


Αναγκαστική Απαλλοτρίωση για την κατασκευή του έργου: 
«Φράγμα Δόξα Φενεού Ν. Κορινθίας» και 
β) έχουν εγγράψει υποθήκη ή έχουν επιβάλει κατά¬ 
σχεση ή με οποιονδήποτε τρόπο διεκδικούν τα απαλλοτρι- 
ωθέντα ακίνητα, ότι η αποζημίωση, που καθόρισε το Εφε- 
τείο Ναυπλίου με την 477/94 απόφασή του για τα παρα¬ 
πάνω ακίνητα και τα υπερκείμενα αυτών που εικονίζονται 
στο από 23.6.95 κτηματολογικό διάγραμμα και τον αντί¬ 
στοιχο κτημ/κό πίνακα του Μηχ/κού Λάμπρου Ασημίνα νό¬ 
μιμα θεωρημένων κατατέθηκε στο Ταμείο Παρακαταθη¬ 
κών και Δανείων (Γραφείο Παρακαταθηκών Κιάτου) και 
εκδόθηκε το 7739/24.8.95 γραμμάτιο σύστασης παρακα- 
ταταθήκης για το ποσό των δέκα εννέα εκατομμυρίων 
εξακοσίων τεσσάρων χιλιάδων τετρακοσίων (19.604.400 
δρχ·). 

2. Η αποζημίωση αυτή θα αποδοθεί στους κατά νόμο δι¬ 
καιούχους. 

Η παρούσα ανακοίνωση να δημοσιευθεί στην Εφημε¬ 
ρίδα της Κυβέρνησης. 

Κόριθνος, 29 Αυγούστου 1995 

Ο Περιφ/κός Διευθυντής 
ΙΩΑΝΝΗΣ ΣΤΑΥΡΑΚΑΣ 

-♦- 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(5) 

Έγκριση διενέργειας πρόσχωσης θαλάσσιας έκτασης στη 
θέση ΑΛΜΥΡΑ Μεγάρων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 9 του ΑΝ. 2344/1940 (ΦΕΚ 
154 Α) «περί αιγιαλοιύ και παραλίας», όπως ισχύουν. 

2. Τη διάταξη της παραγρ. 21 του άρθρου 6 του Ν. 
2160/93 (ΦΕΚ 118 τ.Α'), με την οποία αντικαταστάθηκε η 
παραγρ. 7 του άρθρου 60 του Δ/τος του από 11/ 
12.11.1929 (ΦΕΚ 399 τ.Α ). 

3. Την από 17.12.93 αίτηση της Δημόσιας Επιχείρησης 
Αερίου Α.Ε. (ΔΕΠΑ), με την οπία ζητάει την παραχώρηση 
του δικαιώματος απλής χρήσης αιγιαλού και παραλίας, για 
την κατασκευή νέου κρηπιδώματος Ρ/Β στη θέση «ΑΛ¬ 
ΜΥΡΑ» Μεγάρων, πλησίον της νησίδας Ρεβυθούσας, το 
οποίο περιλαμβάνει πρόσχωση θαλασσίου χώρου. 

4. Την υπ’ αριθμ. 11705/29.7.77 (ΦΕΚ 359/4.10.77 
τ.Δ') απόφαση του Νομάρχη Δυτικής Αττικής, περί επικυ- 
ρώσεως αιγιαλού από Σκαραμαγκά προς Κόρινθο. 

5. Το από 10.4.95 ιδιωτικό συμφωνητικό, με το οποίο 
εκμισθώθηκε στη ΔΕΠΑ έκταση 765,32 μ 2 , ιδιοκτησίας 
των ΕΛΔΑ, προκειμένου να έχει παρακείμενη ιδιοκτησία 
για την απευθείας παραχώσηση σ’ αυτήν του δικαιώματος 
απλής χρήσης του αιγιαλού και της παραλίας. 

6. Το υπ' αριθμ. 542/897/94/18.11.94 έγγραφο του 
ΓΕΝ. 

7. Το υπ’ αριθμ. 919.33060/23/88/16.1.95 έγγραφο 
της Υπηρεσίας Φάρων του Πολεμικού Ναυτικού. 

8. Το υπ’ αριθμ. 15680/2128/1.8.94/10.1.95 έγγραφο 
του Γραφείου Περιβάλλοντος της Δ/νσης Πολεοδομίας 
Νομαρχίας Δυτικής Αττικής. 

9. Το υπ' αριθμ. 70010/5539/29.7.94 έγγραφο της Δ/ 

νσης Πολ/κού Σχεδιασμού της Γεν. Δ/νσης Πολεοδομίας 
του Υπουργείου ΠΕΧΩΔΕ. 

10. Το υπ’ αριθμ. 4900/24.10.94 έγγραφο του Τμήμα¬ 
τος Σχεδιασμού του Οργανισμού Αθήνας. 

11. Το υπ’ αριθμ. Δ4β/190/7/Φ.41/Μ/15.7.94 έγ¬ 
γραφο της Δ/νσης Λιμενικών Έργων - Τμήμα Προγρ. και 
Μελετών της Γ ενικής Γ ραμματείας Δημοσίων Έργων του 
Υπουργείου ΠΕΧΩΔΕ. 

12. Το υπ’ αριθμ. Δ3/15333/21.9.94 έγγραφο της Δ/ 
νσης Εγκαταστάσεων Πετρελαιοειδών του Υπουργείου 
Βιομηχανίας, Ενέργειας και Τεχνολογίας. 

13. Το υπ’ αριθμ. 2827/12.4.95 έγγραφο του Τμήματος 
Γ. Εφαρμογών της Δ/νσης Γεωργίας της Νομαρχίας Δυτι¬ 
κής Αττικής και το από 30.3.95 πρακτικό της Νομαρχια¬ 
κής Επιτροπής Χωροταξίας και Περιβάλλοντος (ΝΕΧΩΠ) 
της Νομαρχίας Δυτικής Αττικής. 

14. Το υπ’ αριθμ. 3117/Φ.2/ΥΠ.13/3/17.10.94 έγ¬ 
γραφο του Γ ραφείου Ελέγχου Έργων της Δ/νσης Λιμενι¬ 
κής Αστυνομίας του Υπουργείου Εμπορικής Ναυτιλίας. 

15. Το υπ’ αριθμ. 3507/5.10.94 έγγραφο της Εφορείας 
Εναλίων Αρχαιοτήτων του Υπουργείου Πολιτισμού. 

16. Το υπ’ αριθμ. 503767/20.9.94 έγγραφο του ΕΟΤ. 

17. Το υπ’ αριθμ. Υ2/2712/26.10.94 έγγραφο της Δ/ 
νσης Υγιεινής Περ/ντος του Υπουργείου Υγείας, Πρό¬ 
νοιας και Κοινωνικών Ασφαλίσεων. 

18. Τουπ’ αριθμ. 24793,24376/16.11.94 έγγραφο του 
Τμήματος Υγειονομικού Ελέγχου, της Δ/νσης Υγείας Νο¬ 
μαρχίας Δυτικής Αττικής. 

19. Το υπ’ αριθμ. 3611/1.2.94 έγγραφο της Δ/νσης Τε¬ 
χνικών Υπηρεσιών Νομαρχίας Δυτικής Αττικής, με το 
οποίο συμφωνεί για την κατασκευή του πιο πάνω έργου. 

20. Την υπ’ αριθμ. 1112/οικ/4.4.95 απόφαση - έγκρι¬ 
σης της μελέτης του έργου από τη Δ/νση Τεχνικών Υπη¬ 
ρεσιών της Νομαρχίας Δυτικής Αττικής. 

21. Το από 27.1.95 πρακτικό της Επιτροπής Δημοσίων 
Κτημάτων Νομαρχίας Δυτικής Αττικής, στη σύνθεση της 
οποίας μετείχε και εκπρόσωπος του Υπουργείου Εθνικής 
Οικονομίας, σύμφωνα με την παραγρ. 21 του άρθρου 6 
του Ν. 2160/93. 

22. Την υπ’ αριθμ. 22973/8.5.95 πρόταση του Αναπλη¬ 
ρωτή Υπουργού Εθνικής Οικονομίας για έκδοση απόφα¬ 
σης του Υπουργού Οικονομικών για την παραχώρηση στην 
εταιρεία «Δημόσια Επιχείρηση Αερίςιυ Α.Ε.» (ΔΕΠΑ) της 
απλής χρήσης αιγιαλού στη θέση «ΑΛΜΥΡΑ» Μεγάρων, 
πλησίων της νησίδας Ρεβυθούσας. 

23. Την υπ’ αιρθμ. 1056238/3389/Β0010/8.6.95 από¬ 
φαση του Υφυπουργού Οικονομικών, με την οποία παρα- 
χωρήθηκε στη ΔΕΠΑ απευθείας το δικαίωμα απλής χρή¬ 
σης τμήματος αιγιαλού και παραλίας συνολικού εμβαδού 
1785 μ 2 , που βρίσκεται στη θέση ΑΛΜΥΡΑ Μεγάρων. 

24. Την υπ’ αριθμ. 1026431/268/0006Α/2.3.94 (ΦΕΚ 
154/Β/7.3.94) κοινή απόφαση των Πρωθυπουργού και 
Υπουργού Οικονομικών, που αφορά στην ανάθεση αρμο¬ 
διοτήτων του Υπουργού Οικονομικών στους Υφυπουρ¬ 
γούς. 

Με πρόταση του Υφυπουργού Οικονομικών, αποφασί¬ 
ζουμε: 

Αρθρο μόνο 

Εγκρίνουμε την από το Δημόσιο διενέργεια πρόσχωσης 
θαλάσσιας έκτασης συνολικού εμβαδού ογδόντα τεσσά¬ 
ρων τετραγωνικών μέτρων και ογδόντα επτά εκατοστών 
(84,87 μ 2 ) στη θέση ΑΛΜΥΡΑ Μεγάρων, πλησίον της νη¬ 
σίδας Ρεβυθούσας για την εκτέλεση του έργου «Κατα¬ 


σκευή κρηπιδώματος Ρ/Β», όπως αυτό εικονίζεται με τα 
στοιχεία Μ, ΜΙ, Μ2, Μ3, Μ4, Μ στο από 23.9.93 τοπο¬ 
γραφικό διάγραμμα κλίμακας 1:500 με αριθμ. σχεδίου 
5331 - 010 - 416 - 02 - 00-1, που συντάχθηκε από την 
ΑΣΠΡΟΦΟΣ ΤΕΧΝΙΚΗ ΕΤΑΙΡΕΙΑ Α.Ε. και θεωρήθηκε 
από τη Δ/νση Τεχνικών Υπηρεσιών της Νομαρχίας Δυτι¬ 
κής Αττικής. 

Η προαναφερόμενη πρόσχωση να γίνει από τη Δημόσια 
Επιχείρηση Αερίου Α.Ε. (ΔΕΠΑ) για την κατασκευή νέου 
κρηπιδώματος Ρ/Β, το οποίο θα χρησιμοποιηθεί κατά τη 
φάση κατασκευής του Τερματικού Σταθμού Υγροποιημέ¬ 
νου Φυσικού Αερίου, για τη θαλάσσια σύνδεση της Ρεβυ¬ 
θούσας με την ξηρά για τη μεταφορά προσωπικού και υλι¬ 
κών. 

Η εκτέλεση των εργασιών να γίνει βάσει της μελέτης, 
που εγκρίθηκε με τη 1112/ΟΙΚ/4.4.95 απόφαση της Δ/ 
νσης Τεχνικών Υπηρεσιών της Νομαρχίας Δυτικής Αττι¬ 
κής, με την οποία εγκρίνεται η μελέτη του έργου «Κατα¬ 
σκευή κρηπιδώματος Ρ/Β στη θέση «ΑΛΜΥΡΑ» Μεγά¬ 
ρων. 

Κατά την πρόσχωση και μετά από αυτή να τηρηθούν 
όλοι οι όροι που έχουν τεθεί με τα έγγραφα 542/897/94/ 

18.11.94 του ΓΕΝ, 919.33060/23/88/16.1.95 της Υπη¬ 
ρεσίας Φάρων του Πολεμικού Ναυτικού, 15680/2128/ 
1.8.94/10.1.95 του Γ ραφείου Περιβάλλοντος της Δ/νσης 
Πολεοδομίας Νομαρχίας Δυτικής Αττικής, 70010/5539/ 

29.7.94 της Δ/νσης Πολ/κού Σχεδιασμού της Γ εν. Δ/νσης 
Πολεοδομίας του Υπουργείου ΠΕΧΩΔΕ, 4900/24.10.94 
του Τμήματος Σχεδιασμού του Οργανισμού Αθήνας, Δ4β/ 
190/7/Φ.41/Μ/15.7.94 της Δ/νσης Λιμενικών Έργων - 
Τμήμα Προγρ. και Μελετών της Γ ενικής Γ ραμματείας Δη¬ 
μοσίων Έργων - Τμήμα Προγρ. και Μελετών της Γενικής 
Γ ραμματείας Δημοσίων Έργων του Υπουργείου ΠΕΧΩΔΕ, 
Δ3/15333/21.9.94 της Δ/νσης Εγκαταστάσεων Πετρε¬ 
λαιοειδών του Υπουργείου Βιομηχανίας, Ενέργειας και 
Τεχνολογίας, 2827/12.4.95 του Τμήματος Γ. Εφαρμογών 
της Δ/νσης Γ εωργίας της Νομαρχίας Δυτικής Αττικής και 
το από 30.3.95 πρακτικό της Νομαρχιακής Επιτροπής Χω¬ 
ροταξίας και Περιβάλλοντος (ΝΕΧΩΠ) της Νομαρχίας Δυ¬ 
τικής Αττικής, 3117/Φ.2/ΥΠ. 13/3/17.10.94 του Γρα¬ 
φείου Ελέγχου Έργων της Δ/νσης Λιμενικής Αστυνομίας 
του Υπουργείου Εμπορικής Ναυτιλίας, 3507/5.10.94 της 
Εφορείας Εναελίων Αρχαιοτήτων του Υπουργείου Πολιτι¬ 
σμού, 503767/20.9.94 του Ε.Ο.Τ., Υ2/2712/26.10.94 
της Δ/νσης Υγιεινής Περ/ντος του Υπουργείου Υγείας, 
Πρόνοιας και Κοινωνικών Ασφαλίσεων, 24793, 24376/ 

16.11.94 του Τμήματος Υγειονομικού Ελέγχου της Δ/ 
νσης Υγείας Νομαρχίας Δυτικής Αττικής, 3611/1.2.94 
της Δ/νσης Τεχνικών Υπηρεσιών Νομαρχίας Δυτικής Αττι¬ 
κής, 1112/οικ/4.4.95 απόφαση έγκρισης της μελέτης του 
έργου από τη Δ/νση Τεχνικών Υπηρεσιών της Νομαρχίας 
Δυτικής Αττικής, 1056238/3389/Β0010/8.6.95 από¬ 
φαση του Υφυπουργού Οικονομικών. 

Κατά την κατασκευή του έργου να τοποθετηθούν ελα¬ 
στικά παραβλήματα παρά τις θέσεις παραβολής των σκα¬ 
φών, προς αποφυγή ενδεχομένου ναυτιλιακού κινδύ¬ 
νου. 

Τα βυθοκορήματα τυχόν εκσκαφών θα απορριφθούν σε 
βάθη άνω των 50 μέτρων, η ισοβαθής των οποίων διέρχε¬ 
ται 0,6 ναυτικά μίλια Νοτίως του έργου. 

Να εξασφαλιστεί ότι τα βάθη στα πρόσγεια του έργου 
θα είναι μεγαλύτερα από εκείνα των ωφελίμων βαθών 
χρησιμοποιήσεως του έργου. 

Να προβλεφθεί η κατασκεύ έργων υποδομής για την 
εγκατάσταση δικτύων υδροδότησης, ηλεκτροδότησης, 
πυρόσβεσης κ.λ.π. 

Να υπάρχει άπλετος ηελτροφωτισμδς του κρηπιδώμα¬ 
τος, σύμφωνα με τις οδηγίες της Υπηρεσίας Φάρων του 
Πολεμικού Ναυτικού, ούτως ώστε να φαίνεται από ατ 
σκάφη τα οποία θα εκτελούν χειρισμούς στην περιοχή. 

Κατά την κατασκευή του κρηπιδώματος να τηρηθούν οι 
πιο κάτω περιβαλλοντικοί όροι, οι οποίοι εγκρίνόνται με 
την υπ’ αριθ. 

15680/2128/15680/2128/1.8.94/10.1.95/10.1.95 
απόφαση της Δ/νσης Πολεοδομίας της Νομαρχίας Δυτι¬ 
κής Αττικής. 

Να μη γίνει χρήση εκρηκτικών υλών. 

Η εκσκαφή να γίνει με χρήση πλωτού γερανού με σφύρα 
και αχιβάδα. 

Να ληφθεί μέριμνα για την προστασία του οικοσυστήμα¬ 
τος, ιδιαίτερα την περίοδο από Μάρτιο - Σεπτέμβριο, από 
τις αναταράξεις του βυθού λόγω των εκσκαφών. 

Μετά την εκτέλεση των εργασιών να αποκατασταθεί το 
τοπίο στην προτέρα αυτού κατάσταση. 

Οι προαναφερόμενοι περιβαλλοντικοί όροι ισχύουν για 
τρία (3) χρόνια από την ημερομηνία έκδοσης της πιο πάνω 
απόφασης με την επιφύλαξη του άρθρου 9 παρ. 5 της ΚΥΑ 
69269/5387/90 και με την προϋπόθεση ότι δεν θα έχει 
επέλθει μεταβολή των δεδομένων, βάσει των οποίων εκ- 
δόθηκε η απόφαση έγκρισης των περιβαλλοντικών όρων 
από τη Δ/νση Πολεοδομίας Νομαρχίας Δυτικής Αττικής, η 
οποία επιφυλάσει το δικαίωμα επιβολής πρόσθετων περι¬ 
βαλλοντικών όρων σε περίπτωση που διαπιστωθεί ότι κατά 
την λειτουργία του εργοστασίου προκαλούνται οχλήσεις 
στο περιβάλλον. 

Η θεωρημένη ΜΠΕ να βρίσκεται στην εγκατάσταση και 
να επιδεικνύεται σε ζήτηση δημόσιας αρχής. 

Η ανάδοχος εταιρεία του έργου, πριν την έναρξη των ερ¬ 
γασιών να ενημερώσει τη Λιμενική Αρχή Ελευσίνας προ- 
κειμένου να εφοδιαστεί με την προβλεπόμενη από το άρ¬ 
θρο 260 Γ.Κ.Λ. άδεια. Να λάβει όλα τα μέτρα για την προ¬ 
στασία του θαλασσίου περιβάλλοντος και την αποτροπή 
τυχόν ναυτικού ατυχήματος που θα υποδειχθούν από το 
Κεντρικό Λιμεναρχείο Ελευσίνας και την Υπηρεσία Φά¬ 
ρων. 

Να τηρηθούν οι διατάξεις του Κ.Ν. 5351 /32 «Περί Αρ¬ 
χαιοτήτων». 

Σε περίπτωση ανεύρεσης εναλίων αρχαίων κατά τη 
διάρκεια των εργασιών, οι υπεύθυνοι της μονάδας οφεί¬ 
λουν να ειδοποιήσουν αμέσως την Εφορεία Εναλίων Αρ¬ 
χαιοτήτων προκειμένου να προβεί σε ενέργειες των αρμο¬ 
διοτήτων της. 

Οι εργασίες να γίνουν υπό την άμεση εποπτεία εκπρο¬ 
σώπου της αρμόδιας Εφορείας Εναλίων Αρχαιοτήτων, η 
οποία θα πρέπει να ειδοποιηθεί έγκαιρα προκειμένου να 
προγραμματίσει την παρακολούθηση των εργασιών. 

Να γνωστοποιηθεί στην Υδρογραφική Υπηρεσία του 
ΓΕΝ η έναρξη και το τέλςο κατασκευής των έργων και 
μετά την εκτέλεσή τους να αποσταλούν σ’ αυτή σχεδια¬ 
γράμματα κλίμακας 1:500, που να δείχνουν τα έργα που 
έγιναν μαζί με τα γύρω από αυτά βάθη, καθώς και σχεδια¬ 
γράμματα κλίμακας 1:20.000, τα οποία να δείμνουν τη γε¬ 
ωγραφική θέση των έργων που εκτελέστηκαν. 

Ο χώρος, στον οποίο θα εκτελεστούν τα έργα, να παα- 
μείνε* κοινόχρηστος και να χρησιμοποιείται ελεύθερα από 
όλους τους πολίτες. 

Τα έργα, που θα γίνουν στον αιγιαλό, ανήκουν στο Δη¬ 


μόσιο, χωρίς τούτο να υποχρεούται να καταβάλει καμία 
αποζημίωση. 

Το τμήμα της οδού να κατασκευαστεί μέσα στο παρα- 
χωρούμενο τμήμα της ζώνης παραλίας. 

Το παραχωρούμενο δικαίωμα χρήσης αιγιαλού και πα¬ 
ραλίας μπορεί να ανακληθεί εκ μέρους του Δημοσίου, για 
λόγους Εθνικής ανάγκης, άμυνας και ασφάλειας της χώ¬ 
ρας, αλλά και για λόγους κατασκευής δημοσίων και λιμενι¬ 
κών έργων, όπως και για λόγους παράβασης των όρων, με 
τους οποίους χορηγείται η άδεια. Στις περιπτώσεις αυτές 
υποχρεούται η ενδιαφερόμενη Εταιρεία να εγκαταλείψει 
τη χρήση και γενικά όλο το έργο μέσα σε τακτή προθε¬ 
σμία, χωρίς καμιά αξίωση από το Δημόσιο για οποιαδήποτε 
αποζημίωση. 

Η Δ/νση Τεχνικών Υπηρεσιών της Νομαρχίας Δυτικής 
Αττικής να παρακολουθεί την κανονική εκτέλεση των ερ¬ 
γασιών σε συνεργασία με την αρμόδια Λιμενική Αρχή και 
να αναφέρει στον Περιφερειακό Διευθυντή κάθε διαπι- 
στούμενη παράβαση. Επίσης, το τμήμα Υγιεινής της Νο¬ 
μαρχίας αυτής να καταβάλει κάθε προσπάθεια και να λά¬ 
βει τα αναγκαία μέτρα, προκειμένου να αποφευχθεί η ρύ¬ 
πανση της θαλάσσιας περιοχής. 

Απαγορεύεται η εκτέλεση άλλου έργου στην ως άνω πε¬ 
ριοχή, χωρίς την έκδοση σχετικής άδειας από την αρμόδια 
Αρχή. 

Μετά το τέλος των προσχώσεων να δημιουργηθεί νέος 
αιγιαλός και παραλία, των οποίων τα όρια θα καθοριστούν 
από την αρμόδια Επιτροπή, ο παλαιός αιγιαλός δε, ως και 
το γήπεδο που θα δημιουργηθεί από τις προσχώσεις, μετά 
τον καθορισμό των νέων οριογραμμών αιγιαλού, παραλίας 
και παλαιού αιγιαλού, να εμβαδομετρηθεί, να οριοθετηθεί 
και να καταφραφεί από την αρμόδια Κτηματική Υπηρεσία, 
ως κτήμα του Δημοσίου, του οποίου η κυριότητα ανήκει 
στο Δημόσιο. 

Στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 24 Αυγούστου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 

-♦- 

ΑΠΟΦΑΣΕΙΣ 

Αριθ. Δ.Π. 1325 (6) 

Τροποποίηση της Ε.Π.Α. 11571/30.7.87 (ΦΕΚ 885/Δ/ 
87) απόφασης του Νομάρχη Σερρών όπως αυτή τροπο¬ 
ποιήθηκε μεταγενέστερα ως προς τον καθορισμό νέων 
όρων δόμησης στο τμήμα του οικισμού Παλαιοκώμης 
με εγκεκριμένο ρυμοτομικό σχέδιο. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του απ^. 1985 Π. Δ/τος, που τρο¬ 
ποποιήθηκε με τα από 14.2.1987 και 25.4.1989 Π. Δ/ 
γματα. 

2. Τις διατάξεις του Α.Ν. 314/1968 που τροποποιήθη¬ 
καν και συμπληρώθηκαν με το υπ’ αριθ. 1018/1971 Ν. Δ/ 
γμα και με την παρ. 3 του άρθρου 34 του Ν. 1577/1985. 

3. Την υπ’ αριθ πρωτ. Τ.Π.ΕΠΑ 11571 /30.7.1987 (ΦΕΚ 
885/Δ/87) απόφαση του Νομάρχη Σερρών που τροποποι- 

ήθηκε με την υπ’ αριθ. πρωτ. Τ.Π./ΕΠΑ 10058/27.5.88 
(ΦΕΚ 614/Α/88) όμοια απόφασή του. 

4. Την υπ’ αριθ. πρωτ. Τ.Υ. 14487/26.9.1977 απόφαση 
του Νομάρχη Σερρών «Έγκριση ρυμοτομικού σχεδίου Κοι¬ 
νότητας Παλαιοκώμης». 

5. Την υπ' αριθ. 26/πρ. 6/4.8.1995 απόφαση του 
Σ.Χ.Ο.Π. Ν. Σερρών, αποφασίζουμε: 

1. Εγκρίνεται η τροποποίηση της υπ' αριθ. πρωτ. ΕΠΑ/ 
11571/30.7.87 απόφασης του Νομάρχη Σερρών που τρο¬ 
ποποιήθηκε μεταγενέστερα με την υπ’ αριθ. πρωτ. ΕΠΑ/ 
10058/27.5.88 όμοια απόφασή του ως προς τους όρους 
δόμησης του οικισμού Παλαιοκώμης όπως αναφέρεται 
παρακάτω: 

α. Αρτιότητα οικοπέδων (στο τμήμα με εγκεκριμένο 
Ρυμ. Σχέδιο) 

Ελάχιστο εμβαδό: 300 μ2 

Ελάχιστο πρόσωπο: 14 μ. 

β. Συντελεστής δόμησης 

Ο Σ.Δ. των οικοπέδων κλιμακώνεται προοδευτικά και 
ανάλογα με την επιφάνεια του οικοπέδου ως εξής: 

-Τα πρώτα 100 μ2 του οικοπέδου ο Σ.Δ. ορίζεται σε 
1,60 

- Τα επόμενα 100 μ2 του οικοπέδου ο Σ.Δ. ορίζεται σε 
0,80 

- Τα πέραν των 200 μ2 του οικοπέδου ο Σ.Δ. ορίζεται σε 
0,60 

Για το τμήμα του οικισμού με εγκεκριμένο Ρ.Σ., δεν 
ισχύει το ανώτατο όριο των 400 μ2 στην δόμηση του οικο¬ 
πέδου. 

γ. Ύψος κτιρίων: 

Το μέγιστο ύψος των κτιρίων ορίζεται σε 7,50 μ. 

Σε περίπτωση που το οικόπεδο έχει κλίση μεγαλύτερη 
του 25% το μέγιστο ύψος δύναται να φθάσει τα 8,50 μ. μη 
συμπεριλαμβανομένης της στέγης, μετρούμενο από το 
χαμηλότερο σημείο του οικοπέδου. 

δ. Ποσοστό κάλυψης: 70% 

2. Κατά τα λοιπά ισχύουν οι με αρ. πρωτ. Τ.Π./ 
Ε.Π.Α.11571/30.7.1987 (ΦΕΚ 885/Δ/87) και Τ.Π./ 
Ε.Π.Α./10058/27.5.88 αποφάσεις του Νομάρχη Σερρών 
καθώς επίσης και τα από 24.8.85, 14.2.1987 και από 
25.4.89 Π. Δ/γματα. 

3. Από την απόφαση αυτή δεν προκαλείτα δαπάνη εις 
βάρος του προϋπολογισμού της Κοινότητας Παλαιοκώ- 
μης- 

Η απόφαση αυτή να δημοσιευθεί στην Εφημερίδα της 
Κυβερνήσεως έχοντας ισχύ από τη δημοσίευσή της. 

Σέρρες, 11 Αυγούστου 1995 
Ο Νομάρχης 

ΑΝΑΣΤΑΣΙΟΣ ΚΑΡΥΠΙΔΗΣ 


ΑΝΑΚΟΙΝΩΣΕΙΣ 

Αριθ. Δ12/0/34583 (7) 

Παρακατάθεση αποζημίωσης ακινήτων που έχουν ρυμο- 
τομηθεί με το εγκεκριμένο ρυμοτομικό σχέδιο του Δή¬ 
μου Πατρών για την πλήρη διάνοιξη της Π.Ε.Ο. εισόδου 
Πατρών από θέση Κουρτέση μέχρι Μπύρα Μαράτου 
σύμφωνα με τις ενδείξεις της πράξης αναλογισμού 17/ 
89. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του Ν.Δ. 17.7.1923 «Περί σχεδίων πό¬ 
λεων, κωμών κλπ.» (ΦΕΚ 228/Α/23). 

2) Τις διατάξεις του Ν. Δ/τος 797/71 «Περί αναγκαστι¬ 
κών απαλλοτριώσεων» (ΦΕΚ 1/Α/71). 

3) Την εξουσιοδοτική απόφαση του Υπουργού ΠΕΧΩΔΕ 
Δ17α/01 /79/Φ.2.2.1 /89 ΦΕΚ 666/Β/89. 

4) Τον πίνακα παρακατάθεσης της αποζημίωσης με 
ημερομηνία 25.1.1995 που καθορίστηκε με την απόφαση 
385/24.3.94 του Μονομελούς Πρωτοδικείου Πατρών για 
ακίνητα που ρυμοτομήθηκαν με το εγκεκριμένο ρυμοτο¬ 
μικό σχέδιο του Δήμου Πατρών για την πληρη διάνοιξη της 
Π.Ε.Ο. εισόδου Πατρών από θέση Κουρτέση μέχρι Μπύρα 
Μαράτου σύμφωνα με τις ενδείξεις της πράξης αναλογι¬ 
σμού 17/89. 

5) Τις διατάξεις του Π.Δ. 69/88 ΦΕΚ 28/16.2.88 τ. Δ' 
«Οργανισμός Γ.Γ.Δ.Ε.», 

Εδοποιούμε 

Τα πρόσωπα που έχουν ή αξιώνουν εμπράγματα δικαιώ¬ 
ματα στα παραπάνω ακίνητα που έχουν ρυμοτομηθεί, 
όπως σημειώνονται στα στοιχεία προδικασίας του άρθρου 
5 του Ν. 653/77 ότι η αποζημίωση για τα ακίνητα αυτά έχει 
κατατεθεί στο Ταμείο Παρακαταθηκών και Δανείων, 
ύστερα από τον συμψηφισμό δικαιωμάτων και υποχρεώ¬ 
σεων που προβλέπει το άρθρο 6 του Ν. 5269/31 με την 
έκδοση του γραμματίου παρακατάθεσης 49/22.8.95 για 
συνολικό ποσό 1.759.395.887 δραχμές. 

Η παρακατάθεση της αποζημίωσης θα καταβληθεί μόνο 
στα πρόσωπα που θα αναγνωριστούν δικαιούχοι. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 30 Αυγούστου 1995 
Με εντολή Υπουργού 

Ο Διευθυντής 

Κ. ΔΕΣΥΠΡΗΣ 


6652, ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 


ΤΕΙΕΧ 

22.3211 ΥΡΕΤΟΒ 

λειτουργούν καθημερινά από 8.00' έως 13.00’ 

ΡΑΧ 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολομού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713-52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για ■ 

το Τεύχος Α' 

Δρχ. 

20.000 

Δρχ. 

1.000 

β) 

γ) 

» 

» 

» 

Β' 

» 

40.000 

» 

2.000 

» 

» 

» 

Γ' 

» 

10.000 

» 

500 

δ) 

» 

» 

» 

Δ' 

» 

40.000 

» 

2.000 

ε) 

» 

» 

» 

Αναπτυξιακών Πράξεων 

» 

25.000 

» 

1.250 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. 8ι Ε.Π.Ε. 

» 

210.000 

» 

10.500 

ια) 

Για 

όλα 

τα Τεύχη εκτός ΤΑΕ-ΕΠΕ 

» 

110.000 

» 

5.500 





Πληροφορίες: τηλ. 52 

.48.320 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























